Anna Smrčková, II.B, 2020

**SAMA**

Čo sa to deje? Počuť to?

Trpím, plačem, kričím vo svojom vnútri

Ten krik trhá uši... Ale čie? Len moje..

Moje srdce sa pomaly trhá vo dvoje

Postupne, pomaly a to bolí najviac

Myseľ je stále pri tom, pletú sa myšlienky

Viac rany jatria, všade samá krv bolesti

A ja? Len zúfalo na to hľadiac

Je to ťažké, všetko na mňa padá

Mám toho veľa, som unavená...Skončiť to?

Ukončiť toto trápenie, ach, ako rada

Cítiť sa voľná, bez problémov..

Ale stojí to za to? Možno to raz odíde

Možno už trpieť, plakať, kričať nebudem

Radosť do môjho života príde

Život sa bude zdať farebnejší..

Žijem ale vlastne? Je toto život?

Čo chcem ukončiť?

Veď ja už som mŕtva...

Nežijem...

Som bezmocná, keby len šlo čas vrátiť..

Zato však nechcem nikoho stratiť.

Ja nechcem nikomu ublížiť..

Nechcem nikoho sklamať, viem aká je to bolesť..

Cítim v sebe tmu, tmu, ktorá má zožiera

Kdeže sú - láska, šťastie, viera?

Ach, tak rýchlo ten čas uteká

Zastaviť sa? To nie je pre nás..

Stojím v dave, sama, jediná

Všade samý zhon, načo je to dobré?

Život je len jeden krátky okamih

Slnko svieti a nebo je modré?

Nie... Vidím len čiernobiely svet

Odkiaľ idú tieto farby? Viem to?

Žeby z môjho trpiaceho vnútra?

Je to možné..

Ale stále je tu nádej, ktorá má vedie vpred

Vpred kráčať životom a čakať na lásku od vytúženej osoby

Príde? Nepríde? Kto vie?

Možno raz sa dočkám...

Dokorán

Oči dokorán. Vidieť len tmu

Tmu a prázdnotu rozprestierajúcu sa okolím

Pohlcujúca všetko

Ale ako to? Veď oči sú dokorán

Áno, oči sú dokorán, ale srdce nie je

Veď nestačí vidieť len očami.. Aj srdce je potrebné

Srdcom sa pozerať, vidieť nevidené

To len srdce dokáže

Srdce dokorán. Vidieť všetko.

Všetko a zároveň nič zlievajúce sa dokopy.

Radosť a smútok. Viera a beznádej. Láska a nenávisť.

Všetky pocity zanechajú stopy.

Stopy na duši. Stopy na tele. Všetko má svoj dopad.

Plačúce oči popri úsmeve - och, aký to len pohľad

Vidieť a nevšímať, počuť a nevnímať

Ľahko povedané, ťažko vykonané

Srdce zavreté, oči otvorené - vidieť menej

Na všetko hľadiac, no nič nevediac

Oči zavreté, srdce otvorené - vidieť viac

Viac, dokonca i to neviditeľné

Strach, čo je, bude videné? Sklamanie? Nadšenie?

Všetko je otázne.

Radšej žiadne otázky i keď náročné je od nich upustiť

Nevypovedaným celá sa udusiť

Ale chcieť vidieť srdcom, veľká je snaha

Avšak obava z bolesti tu je, chýba odvaha

Áno, bolesť príde, trápenie tiež

Ale lepšie ako nič nevidieť...?